Покана за кръгла маса на тема:

„Включени в различието, изграждаме мостове“

Сдружение за споделено учене ЕЛА има удоволствието да Ви покани на кръгла маса на тема „Включени в различието, изграждаме мостове: Практико-приложна кръгла маса за смисъла на екипната подкрепа при разрешаване на индивидуални професионални казуси“.

Събитието е част от проект „Включени в различието, изграждаме мостове“, който през 2024 г. включва серия от 12 срещи за решаване на индивидуални казуси с деца и класове, с участието на училищни специалисти от цялата страна. Целта на кръглата маса е да предостави пространство за споделяне на опит и обсъждане на предизвикателствата пред приобщаващото образование. Съвместно ще формулираме въпроси към отговорните институции, които ще бъдат включени в отворено писмо.

**Дата и място:**  
20 ноември 2024 г., 10:00-14:00 ч.  
Зала 1, Ректорат на СУ „Св. Климент Охридски“

**Специален гост и модератор:**  
Доц. д-р Ваня Божилова, декан на Факултета по педагогика, СУ „Св. Климент Охридски“.

**Програма на събитието:**

**🔹10:00 – Откриване:** доц. д-р Ваня Божилова.

**🔹10:15 – Въвеждаща част:** Съвременните предизвикателства и парадокси в политиките за приобщаващо образование.

**🔹11:30 – Активна дискусия:** Участниците ще могат да споделят своите впечатления и да обсъдят предизвикателствата в работата по конкретни казуси.

**🔹13:00 – Обобщение и формулиране на въпроси,** които ще бъдат отправени към отговорните институции в отворено писмо.

**13:00 - 14:00 – Неформален разговор на чаша вино**  
Възможност за свободен разговор, обсъждания и създаване на нови контакти.

**Водещи теми:**

* Новите предизвикателства в приобщаващото образование
* Ролята на екипната подкрепа в образователния процес
* Практически подходи при решаването на индивидуални казуси
* Формулиране на ключови въпроси към институциите

Вашето присъствие ще бъде от голямо значение за успешното провеждане на събитието и за създаването на ефективни решения, които да допринесат за развитието на приобщаващото образование в България.

**Моля, потвърдете участието си до 15 ноември 2024 г. -** [**линк**](https://forms.gle/ymyXPFpj8bL68um27)

С уважение,  
Деница Давидкова  
Сдружение за споделено учене ЕЛА